CELEX: 
Language: fi
Date: 2017-08-21 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 1308/2013 täydentämisestä oliiviöljyn ja syötäväksi tarkoitettujen oliivien alan tukiohjelmien osalta annetun delegoidun asetuksen (EU) N:o 611/2014 muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetuksen (EU) N:o 1308/2013
                  1
                29 artiklassa tarkoitettujen oliiviöljyn ja syötäväksi tarkoitettujen oliivien alaa tukevien kolmevuotisten toimintaohjelmien yhteydessä unioni rahoittaa ranskalaisten, kreikkalaisten ja italialaisten tuottajaorganisaatioiden, tuottajaorganisaatioiden yhteenliittymien ja toimialakohtaisten organisaatioiden toimia yhteensä enintään 47 665 000 eurolla.
            
            
               Nykyisten, maaliskuussa 2018 päättyvien kolmevuotisten toimintaohjelmien täytäntöönpanosta saadun kokemuksen perusteella komission delegoituun asetukseen (EU) N:o 611/2014
                  2
                ehdotetaan teknisiä parannuksia. Parannuksista on päätetty asianomaisten jäsenvaltioiden kanssa käydyissä keskusteluissa.
            
            
               Tarkistetut asetukset olisi hyväksyttävä vuoden 2017 alkupuoliskolla ja niiden olisi tultava voimaan syyskuussa 2017, sillä osa muutoksista koskee kelpoisuuskriteerejä, joista uuden ohjelmakauden hakijoiden on oltava tietoisia laatiessaan hakemuksia, jotka on toimitettava jäsenvaltioiden vahvistamaan määräaikaan mennessä, kuitenkin  viimeistään 15. helmikuuta 2018.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Ennen tämän delegoidun asetuksen laatimista oikeudellista yksikköä kuultiin sovituista parannuksista. Palautemekanismi käynnistettiin 16. kesäkuuta 2017 sisäisen lausuntokierroksen päätyttyä. 
            
            
               Oliiviöljyalaa käsittelevässä asiantuntijaryhmässä, joka kokoontui 30. toukokuuta 2017, jäsenvaltioille ilmoitettiin mahdollisuudesta antaa delegoitu asetus, jolla muutetaan komission delegoidun asetuksen (EU) N:o 611/2014 säännöksiä. Vaikutustenarviointia ei tehty, koska muutokset ovat teknisiä eikä niillä ole merkittävää vaikutusta.  
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoitu säädös perustuu asetuksen (EU) N:o 1308/2013 30 artiklaan, ja sitä sovelletaan 1. huhtikuuta 2018 lähtien alkaviin toimintaohjelmiin.
            
            
               KOMISSION DELEGOITU ASETUS (EU) …/…,
            
            
               annettu 9.8.2017,
            
            
               Euroopan parlamentin ja neuvoston asetuksen (EU) N:o 1308/2013 täydentämisestä oliiviöljyn ja syötäväksi tarkoitettujen oliivien alan tukiohjelmien osalta annetun delegoidun asetuksen (EU) N:o 611/2014 muuttamisesta 
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  3
                ja erityisesti sen 30 artiklan,
            
            
               sekä katsoo seuraavaa:
            
            
               (1)Huhtikuun 1 päivänä 2015 käynnistettyjen kolmevuotisten toimintaohjelmien täytäntöönpanosta saadun kokemuksen perusteella tiettyjä komission delegoidun asetuksen (EU) N:o 611/2014
                  4
                säännöksiä olisi yksinkertaistettava ja selkeytettävä. Samalla on aiheellista vähentää entisestään toimijoille ja kansallisille viranomaisille aiheutuvaa hallinnollista taakkaa.
            
            
               (2)Koska jäsenvaltiot itse pystyvät parhaiten arvioimaan riskit tiettyjen hallinnoimiensa avustusjärjestelmien päällekkäisestä rahoittamisesta, niiden olisi asetettava selkeät rajaamisperusteet, joilla kolmevuotisesta toimintaohjelmasta tuettavat toiminnot ja toimet voidaan erottaa niistä toiminnoista ja toimista, joita saavat rahoitusta muista unionin välineistä.
            
         
         
            
               (3)Asianomaisten jäsenvaltioiden olisi vahvistettava tietyille aloille kohdennettavan unionin rahoituksen vähimmäismäärä, koska ne pystyvät itse parhaiten tunnistamaan alueensa herkät painopistealueet. Kyseistä vähimmäismäärää olisi sovellettava kaikkiin toimintaohjelmiin, jotta voidaan varmistaa, että asianomaisen jäsenvaltion alueen painopistealueet otetaan tasapainoisesti huomioon.
            
            
               (4)Saajaorganisaatioiden aiemmin delegoidun asetuksen (EU) N:o 611/2014 puitteissa toteuttama toimintaohjelmien arviointi olisi sisällytettävä uuden toimintaohjelman valintaperusteisiin.
            
            
               (5)Yksinkertaistamisen vuoksi yleiskustannusten laskemisessa olisi aiheellista sallia kiinteän määrän käyttö.
            
            
               (6)Jotta ennakkomaksupyynnöt voitaisiin kolmevuotisen toimintaohjelman täytäntöönpanon aikana sovittaa paremmin yhteen edunsaajan maksuvalmiuden kanssa, ei pitäisi enää edellyttää, että ennakkomaksupyyntö sisältyy alkuperäiseen hakemukseen. 
            
            
               (7)Sen vuoksi delegoitua asetusta (EU) N:o 611/2014 olisi muutettava.
            
            
               (8)Ennen 1 päivää huhtikuuta 2018 hyväksyttyihin toimintaohjelmiin olisi niiden päättymiseen asti sovellettava delegoidun asetuksen (EU) N:o 611/2014 säännöksiä, jotka olivat voimassa, kun toimintaohjelmat hyväksyttiin,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan delegoitu asetus (EU) N:o 611/2014 seuraavasti:
            
            
               (1)Lisätään 2 a artikla seuraavasti:
            
            
               ”2 a artikla 
            
            
               Päällekkäisen rahoituksen kielto 
            
            
               Jäsenvaltioiden on vahvistettava selkeät rajaamisperusteet sen varmistamiseksi, että asetuksen (EU) N:o 1308/2013 29 artiklan nojalla ei myönnetä tukea sellaisille toiminnoille tai toimille, jotka saavat tukea muista unionin välineistä.”;
            
            
               (2)Korvataan 3 artiklan 4 kohdan johdantolause seuraavasti:
            
            
               ”Tuottajaorganisaation tai tuottajaorganisaatioiden yhteenliittymän toimenpiteiden ulkoistaminen asetuksen (EU) N:o 1308/2013 155 artiklan mukaisesti voidaan sallia 1 kohdassa tarkoitettujen toimenpiteiden osalta seuraavin edellytyksin:”;
            
            
               (3)Poistetaan 4 artiklan 1 kohdan a alakohta;
            
            
               (4)Korvataan 5 artikla seuraavasti:
            
            
               ”5 artikla
            
            
               Unionin rahoituksen jakaminen
            
            
               Jäsenvaltioiden on vahvistettava asetuksen (EU) N:o 1308/2013 29 artiklan nojalla tämän asetuksen 3 artiklan 1 kohdassa tarkoitettuja aloja varten saatavilla olevan unionin rahoituksen vähimmäismäärä.  Tätä vähimmäismäärää sovelletaan asianomaisessa jäsenvaltiossa kaikkiin tämän asetuksen nojalla hyväksyttäviin toimintaohjelmiin.”;
            
         
         
            
               (5)Korvataan 6 artiklan 1 kohdan g alakohta seuraavasti:
            
            
               ”g)tuensaajaorganisaatioiden komission asetuksen (EY) N:o 1334/2002(*), komission asetuksen (EY) N:o 2080/2005(**), asetuksen (EY) N:o 867/2008 tai tämän asetuksen mukaisesti aiemmin mahdollisesti toteuttamien ohjelmien arviointi.
            
            
               --------------------------------
            
            
               (*)Komission asetus (EY) N:o 1334/2002, annettu 23 päivänä heinäkuuta 2002, neuvoston asetuksen (EY) N:o 1638/98 soveltamista koskevista yksityiskohtaisista säännöistä oliivialan toimijaorganisaatioiden markkinointivuosien 2002/2003, 2003/2004 ja 2004/2005 toimintaohjelmien osalta (EYVL L 195, 24.7.2002, s. 16).
            
            
               (**)Komission asetus (EY) N:o 2080/2005, annettu 19 päivänä joulukuuta 2005, neuvoston asetuksen (EY) N:o 865/2004 soveltamista koskevista yksityiskohtaisista säännöistä oliivialan toimijaorganisaatioiden sekä niiden toimintaohjelmien ja rahoituksen osalta (EUVL L 333, 20.12.2005, s. 8).”;
            
            
               (6)Muutetaan 7 artiklan 3 kohta seuraavasti:
            
            
               (a)Poistetaan b alakohta;
            
            
               (b)Lisätään toinen alakohta seuraavasti:
            
            
               ”Edellä olevan ensimmäisen alakohdan d alakohdan soveltamiseksi jäsenvaltiot voivat päättää, hyväksytäänkö yleiskustannukset kiinteän määrän vai edunsaajan ilmoittamien tosiasiallisten, asiakirjoihin perustuvien kustannusten perusteella.”.
            
            
               2 artikla
            
            
               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä huhtikuuta 2018 lähtien alkaviin toimintaohjelmiin ja niiden hyväksymismenettelyihin.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 9.8.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
               
               
                  
                     (2)
                  Komission delegoitu asetus (EU) N:o 611/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1308/2013 täydentämisestä oliiviöljyn ja syötäväksi tarkoitettujen oliivien alan tukiohjelmien osalta (EUVL L 168, 7.6.2014, s. 55).
               
               
                  
                     (3)
                  
                  
                     EUVL L 347, 20.12.2013, s. 671
                  
                  . 
               
               
                  
                     (4)
                  Komission delegoitu asetus (EU) N:o 611/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1308/2013 täydentämisestä oliiviöljyn ja syötäväksi tarkoitettujen oliivien alan tukiohjelmien osalta (
                  
                     EUVL L 168, 7.6.2014, s. 55
                  
                  ).